
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1091 

15 Δ ε κ ε μβρίου 1997 


ΠΕΡΙΕΧΟΜΕΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης αναθεώρησης του ε¬ 
γκεκριμένου ρυμοτομικού σχεδίου του παραδοσια¬ 
κού οικισμού του Πόρου (Ν. Αττικής). 1 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
Αλεξ/πολης Ν. Έβρου στο Ο.Τ. 501Α. 2 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης αναθεώρησης του εγκε¬ 
κριμένου ρυμοτομικού σχεδίου του παραδοσιακού οι¬ 
κισμού του Πόρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 11, 29 και 70 του 
Ν.Δ/τος της 17.7.1923 «Περί σχεδίων πόλεων κ.λπ.» (Α’ 
228) όπως μεταγενέστερα τροποποιήθηκαν και συμπλη¬ 
ρώθηκαν. 

2. Τις διατάξεις των άρθρων 3, 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α’ 210), ό¬ 
πως τροποποιήθηκαν με το άρθρο 13 (παρ. 1,2, 3) του Ν. 
1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (Α’ 141) και το άρθρο 1 (παρ. 3, 4) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α’ 91). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137), όπως αυ¬ 
τό προστέθηκε με το άρθρο 27 του Ν. 2081/1992 {Α’ 154) 
και αντικαταστάθηκε με την παρ. 2α του άρθρου 1 του Ν. 
2469/1997 (ΦΕΚ38Α). 


4. Τις διατάξεις του άρθρου 2 (παρ. α) του Π.Δ/τος 
183/1986 «Έγκριση τροποποιήσεων σχεδίων πόλεων και 
καθορισμός όρων και περιορισμών δόμησης από τους 
Νομάρχες» (Α’ 70). 

5. Τις διατάξεις του άρθρου 1 του 161/1984 Π.Δ/τος 
«Ανακατανομή αρμοδιοτήτων των Υπουργείων 
Πολιτισμού και Επιστημών και Χωροταξίας, Οικισμού και 
Περιβάλλοντος» (Α’ 54). 

6. Την υπ’ αριθμ. Δ17α/03/99/Φ.2.2.1/29.1 -. 1996 απόφα¬ 
ση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Εργων 
«Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων 
Χρήστο Βερελή και Θεόδωρο Κολιοπάνο (1006 
Β/4.11.1996)». 

7. Τις 42/1991, 148/1991,200/1991.207/1991, 153/1991 
και 170/1995 γνωμοδοτήσεις του Δημοτικού Συμβουλίου 
Πόρου. 

8. Την από 9.9.1996 εισήγηση-αιτιολογική εκθεση του 
τμήματος Παραδοσιακών Οικισμών της Δ/νσης 
Πολεοδομικού Σχεδιασμού. 

9. Τις 641/1996 και 695/1996 γνωμοδοτήσεις του 
Κεντρικού Συμβουλίου Χωροταξίας, Οικισμού και 
Περιβάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, 

11. Την 416/1997 γνωμοδότηση του Συμβουλίου της 
Επικράτειας, με πρόταση του Υπουργού και του 
Υφυπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η αναθεώρηση του εγκεκριμένου ρυμοτομι¬ 
κού σχεδίου του οικισμού Πόρου δήμου Πόρου (Ν. 
Αττικής), που έχειχαρακτηρισθεί ως παραδοσιακός με το 
από 3.9.1993 Π.Δ/γμα (Δ’ 1200) και ως τόπος ιδιαιτέρου 
φυσικού κάλλους με την ΑΙ/Φ02/377Φ.9/960/14.6.1979 α¬ 
πόφαση του Υπουργού Πολιτισμού «Περί χαρακτηρισμού 
των νησιών Πόρου και Μόδι ως τοπίων ιδιαιτέρου φυσικού 
κάλλους» (Β’ 849), με τη μετατόπιση οικοδομικών-ρυμο- 
τομικών γραμμών, τον καθορισμό κοινοχρήστων χώρων, 
χώρων πλατείας, στάθμευσης αυτοκινήτων, παιδικής χα- 

ράς, χώρου δημοτικού σχολείου, Γυμνασίου - Λυκείου - 
Δημαρχείου, βιβλιοθήκης - πνευματικού κέντρου, νηπια¬ 
γωγείου, παιδικού σταθμού, τελωνείου - υπολιμεναρχεί- 
ου. αστυνομίας, λιμενικού ταμείου, μουσείου, όπως οι 
ρυθμίσεις φαίνονται στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον προϊστάμενο 
της Δ/νσης Τοπογραφικών Εφαρμογών με την 
25547/1997 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Στην περιοχή της οποίας αναθεωρείται το σχέδιο με το 
προηγούμενο άρθρο επιτρέπονται οι χρήσεις: 

Α. Στους οικοδομήσιμους χώρους που εμπίπτουν στην 
κεντρική περιοχή, (το μέας Α), όπως αυτή ορίζεται από την 
παραλιακή ζώνη και την πρώτη παράλληλο της παραλια¬ 
κής οδού και την οδό Μητροπόλεως από την παράλληλο 
ως την πλατεία, επιτρέπονται οι χρήσεις κεντρικών λει¬ 
τουργιών, όπως προσδιορίζονται από το άρθρο 4 του από 
23.2.1987 Π.Δ/τος (Δ' 166) εκτός από: 

— κέντρα διασκέδασης και αναψυχής και καταστήματα 
του άρθρου 38 της Α1 β/8577/1983 απόφασης του 
Υπουργού Υγείας και Πρόνοιας (Β' 526), με μουσική (ζω¬ 
ντανή ή μη), 

— κτίρια, γήπεδα στάθμευσης, 

— πρατήρια βενζίνης και πετρελαιοειδών, 

— εγκαταστάσεις εμπορικών εκθέσεων, 

— εγκαταστάσεις μέσων μαζικής μεταφοράς. 

Ειδικότερα τα επαγγελματικά εργαστήρια επιτρέπονται 

μετά από έγκριση του Τμήματος Παραδοσιακών 
Οικισμών της Δ/νσης Πολεοδομικού Σχεδιασμού του 
Υπουργείου Περιβάλλοντος, Χωροταξίας και Δημοσίων 
Έργων, εφόσον αυτά συμβιβάζονται σαν χρήση και όχλη¬ 
ση με τον παραδοσιακό χαρακτήρα του οικισμού. 

Β. Στην υπόλοιπη περιοχή (τομέας Β), επιτρέπονται οι 
χρήσεις γενικής κατοικίας, όπως προσδιορίζονται από το 
άρθρο 3 του ίδιου ως άνω Π.Δ/τος εκτός από: 

— πρατήρια βενζίνης και πετρελαιοειδών 

— συνεργεία επισκευής αυτοκινήτων και μοτοσυκλε- 
τών 

— επαγγελματικά εργαστήρια χαμηλής όχλησης (ξυ¬ 
λουργεία κ.λπ.). 


Άρθρο 3 

1. Ο συντελεστής δόμησης και το μέγιστο επιτρεπόμε¬ 
νο ύψος των κτιρίων της περιοχής, της οποίας αναθεω¬ 
ρείται το σχέδιο με το άρθρο 1 του παρόντος τροποποι¬ 
ούνται και ορίζονται ως εξής: 

α. Συντελεστής δόμησης του τομέα Α: ένα και σαράντα 
εκατοστά (1,40) και του τομέα Β ένα και είκοσι εκατοστά 
( 1 , 20 ). 

β. Μέγιστο επιτρεπόμενο ύψος των κτιρίων που εμπί¬ 
πτουν στον τομέα Α: εννέα και μισό (9,50) μέτρα και στον 
υπόλοιπο οικισμό (Τομέας Β) επτά και μισό (7,50) μέτρα. 

2. Επιτρέπεται η διατήρηση και επισκευή των ιδιωτικών 
κλιμάκων. 

3. Η μελέτη για την ανέγερση νέων κτιρίων και προσθη¬ 
κών εγκρίνονται από την Β’βάθμια Επιτροπή Πολεοδομι- 
κού και Αρχιτεκτονικού Ελέγχου, η οποία κατά την εξέτα¬ 
ση του θέματος πρέπει να λαμβάνει υπ’ όψη της τα στοι¬ 
χεία του περιβάλλοντος χώρου (κήπους, αυλές, μάντρες, 
βοτσαλωτά δάπεδα κ.λπ.) επιβάλλοντας ειδικούς περιο¬ 
ρισμούς για την προστασία των ιδιωτικών ελεύθερων χώ¬ 
ρων, ώστε να αναδειχθούν και να προστατεύονται η αρχι¬ 
τεκτονική φυσιογνωμία και τα ιδιαίτερα στοιχεία, καθώς 
το τοπικό χρώμα του άμεσου περιβάλλοντος. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 13 Νοεμβρίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΣΤΙΝΟΣ ΣΓΕΦΑΝΟΠΟΥΛΟΣ 

ΟΙΥΠΟΥΡΤΟΙ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ ΥΦΥΠ. ΠΕΡΙΒΑΛΛΟΝΤΟΣ 

ΧΩΡΟΤΑΞΙΑΣ ΚΑΙ ΔΗ Μ. ΕΡΓΩΝ 

ΚΩΣΤΑΣ ΛΑΛΙΩΤΗΣ θ. ΚΟΛΙΟΠΑΝΟΣ 


ΕΦΗΜΕΡ1Σ ΤΗΣ ΚΎΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αθίθ. 29.932 ( 8 ) 

Τροποποίηση του εγκεκριμένου ρυμοτομικού σχεδίου 

Αλεξ/πολης Ν. Έβρου στο Ο.Τ. 501 Α. 

Ο ΔΗΜΑΡΧΟΣ ΑΛΕΞΑΝΔΡΟΥΠΟΛΗΣ 
Έχοντας υπό μη: 

1. Τις διατάξεις του Ν.Δ/τοςτης 17ης Ιουλίου 1923, ό¬ 
πως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Το από 5.7.1994 Π.Δ. (ΦΕΚ 113Α/6.7.94) με το οποίο 
μεταβιβάζονται οι αρμοδιότητες τροποποιήσεων εγκε¬ 
κριμένου σχεδίου πόλεως και πολεοδομικών εφαρμογών 
στο Δήμο Αλεξανδρούπολης Ν. Έβρου. 

3. Το Γ.Π.Σ. Αλεξ/πολης (ΦΕΚ 9Δ714.1.88) και Π.Μ.Α. 
Αλεξ/πολης (ΦΕΚ 674 Δ’/30.10.89). 

4. Την υπ’ αριθ. 106/97 απόφαση του Δημοτικού 
Συμβουλίου Αλεξ/πολης με την οποία προτείνεται η τρο¬ 
ποποίηση του εγκεκριμένου σχεδίου πόλης. 

5. Την υπ’ αριθ. 5.4.97 θετική γνωμοδότηση του 
Συμβουλίου ΣΧΟΠ. 

6. Την υπ’ αριθ. 308/97 οριστική απόφαση του 
Δημοτικού Συμβουλίου Αλεξ/πολης, για την προτεινόμε- 
νη τροποποίηση, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αλεξ/πολης στο Ο.Τ. 50ΙΑ επί της οδού 
Ρόδου στο νοτιοδυτικό τμήμα του, ώστε η ρυμοτομική 
γραμμή να ακολουθεί τις υφιστάμενες περιφράξεις των 
οικοπέδων, όπως φαίνεται στο συνημμένο τοπογραφικο 
διάγραμμα, το οποίο αποτελεί αναπόσπαστο μέρος της 
παρούσας απόφασης. 

Άρθρο 2 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου 
Αλεξ/πολης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικο διάγραμμα που τη συνοδεύει, να α- 
ναρτηθεί στο Δημοτικό Κατάστημα επί Ιδήμερο για ενη¬ 
μέρωση. 

Η παρούσα να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 1 Δεκεμβρίου 1997 
Ο Δήμαρχος 

ΕΛΕΥΘΕΡΙΟΣ I. ΓΙΟΦΤΣΙΔΗΣ 

